open-index/open-wikipedia-markdown huggingface dataset:
மார்கரெட் தியோடோரா மேயர்

**மார்கரெட் தியோடோரா மேயர்** *(Margaret Theodora Meyer)* (செப்டம்பர் 1862 – 27 ஜனவரி 1924), (**மவுடு மேயர்** எனப்பட்டவர்) ஒரு பிரித்தானியக் கணிதவியலாளர் ஆவார். இவர் கணிதவியல் ஆராய்ச்சியில் இயக்குநரும் இலண்டன் கணிதவியல் கழகத்தின் முதல் உறுப்பினர்களில் ஒருவரும் ஆவார். இவர் 1916 இல் அரசு வானியல் அழக ஆய்வுறுப்பினராகத் தேர்வாகிய முதல் பெண்மணியாவார்.

## வாழ்க்கை
மேயர் அயர்லாந்து, டைரோன், சுட்டிராபேனில் பிறந்தார். இவரது தந்தையார் பிரெசுபைட்டரிய அமைச்சர் தியோடோர் யோனா மேயர் ஆவார்; தாயார் ஜேன் ஆன் ஆவார். இவருக்குச் சர் வில்லியம் சுட்டீவென்சன் மேயர் என்றொரு அண்ணன் உண்டு. இவரது இந்தியாவில் முதல் பிரித்தானிய ஆணையராகப் பணிபுரிந்தார். மேயர் பெரிதும் தன் இளமைக் காலத்தை இத்தாலியில் கழித்தார்.  இவர் வடக்கு இலண்டன் கல்லூரி மகளிர் பள்ளியில் படித்தார். இவர் 1879 இல் கேம்பிரிட்ஜ் கிர்ட்டன் கல்லூரியில் சேர்ந்தார். இவர் அங்கு 1882 இல் பல்கலைக்கழகப் 15 ஆம் விரேங்கிளராக கணிதவியலில் தேர்வுபெற்றார்.  இவர் 1907இல் அட் எனண்டம் முதுகலைப் பட்டம் டப்ளின் டிரினிட்டி கல்லூரியால் வழங்கப் பெற்றார்.

இவர் 1882 முதல் 1888 வரை இலண்டனில் உள்ள நாட்டிங்கில் பள்ளியில் கல்வி பயிற்றுவித்தார். பின்னர் கிர்ட்டன் கல்லூரியில் கணிதவியல் விரிவுரையாளர் ஆனார். இங்கு இவர் 30 ஆண்டுகளுக்குப் பணிபுரிந்துள்ளார். முதல் உலகப் போரின்போது,  தன் ஓய்வு நேரத்தில் பிரித்தானியப் போர் அலுவலகத்துக்காக கணிக்கீட்டுப் பணியைச் செய்தார்.  இவர் 1918 இல் கல்லூரியில் இருந்து ஓய்வு பெற்று பிரித்தானிய வான்படை அமைச்சகத்துக்காக பணிபுரிந்துள்ளார். இப்பணியில் வான்கல வடிவமைப்பும் கட்டுமானமும் அடங்கும்.

மேயர் தன் கோட்பாட்டு வானியல் (கணித வானியல்) படிப்பின் பகுதியாக வானியலில் தணித்த ஆர்வம் பூண்டிருந்தார்.  இவர் இப்பாட்த்தில் வெளியிடப்படாத பல ஆய்வுகளைச் செய்துள்ளார்.  இவர் 1916 இல் அரசு வானியல் கழகத்துக்கு முதல் பெண்மணியாகத் தேர்வு செய்யப்பட்டார். இவருடன் ஏ. கிரேசு குக், பியம்மேத்தா வில்சன், எல்லா சர்ச்சு, மேரி பிளேகு,  இரீன் எலிசபெத் தோயி வார்னர் அகியோரும் அரசு வானியல் கழகத்துக்குத் தேர்வாகினர்.

## பிற செயல்பாடுகள்
மேயர் கேம்பிரிட்ஜ், கிர்ட்டன் கல்லூரி ஆலயத்துக்கான ஓக் மரப் பலகங்களைச் செதுக்கியதோடு, அப்பலகங்களைச் செதுக்கிய மாணவர்களையும் மேற்பார்வையிட்டுள்ளார்.  இவர் மலையேற்றத்தில் ஆர்வம் கொண்டிருந்தார். இவர் ஆல்பைன் மகளிர் மலையேற்றக் குழுமத்தில் உறுப்பினராகவும் பின்னர் அதன் தலைவராகவும் விளங்கியுள்ளார்.

## இறப்பு
இவர் 1924 இல் மிதிவண்டியில் சென்றபோது பேருது மோதி இறந்துள்ளார். இவர் தன் உயிலில் கிர்ட்டன் கல்லூரியின் பெண் கணிதவியல் மாணவருக்கு 2000 பவுண்டுகள் கொடையாக வழங்கியுள்ளார்.  இவர் மேலும் 1000 பவுண்டுகளை கல்லூரிக் கணிதவியல் நூல்களை வாங்கவும்  தான் திரட்டிய கணிதவியல் நூல்களையும் தந்துள்ளார்.

## மேற்கோள்கள்

பகுப்பு:1862 பிறப்புகள்
பகுப்பு:1924 இறப்புகள்
பகுப்பு:அயர்லாந்து வானியலாளர்கள்
பகுப்பு:பெண் வானியலாளர்கள்
பகுப்பு:பிரித்தானியப் பெண் அறிவியலாளர்கள்
சிமிகோட்

**சிமிகோட்** (**Simikot**) நேபாள நாட்டின் மேற்கில் உள்ள கர்ணாலி பிரதேசத்தில் உள்ள ஹும்லா மாவட்டத்தின் நிர்வாகத் தலைமையிட நகரம் ஆகும். இம்மாவட்டம் நேபாளத்தின் இமயமலைத் தொடரில் உள்ளது.  நேபாள தேசியத் தலைநகரம் காட்மாண்டு நகரத்திற்கு வடமேற்கே  263  மைல் (423 கி.மீ.)  தொலைவில், இமயமலையில்  2910 மீட்டர் உயர்த்தில் சிமிகோட் நகரம் உள்ளது. கைலாஷ் மானசரவோர் யாத்திரை செல்வோர் சிமிகோட் நகரத்தின் வழியாக செல்வர்.

## போக்குவரத்து
2,910  மீட்டர் உயரத்தில் உள்ள சிமிகோட் வானூர்தி நிலையம் 549 மீட்டர் நீளமுள்ள விமான ஓடுபாதை கொண்டது. சிமிகோட் வானூர்தி நிலையத்திலிருந்து காத்மாண்டு, நேபாள்கஞ்ச் போன்ற நகரங்களுக்கு வானூர்தி சேவைகள் உண்டு.

இதன் அருகில் உள்ள நகரங்களுக்குச் செல்ல  பேருந்து வசதிகள் உள்ளது.
## இதனையும் காண்க
* நேபாள நகரங்கள்

## மேற்கோள்கள்

*

## வெளி இணைப்புகள்
*UN map of Humla District 

பகுப்பு:நேபாள நகரங்கள்
பகுப்பு:கர்ணாலி பிரதேசம்
மவுடு உர்செசுட்டர் மேக்கெம்சன்

**மவுடு உர்செசுட்டர் மேக்கெம்சன்** *(Maud Worcester Makemson)* (செப்டம்பர் 16, 1891—திசம்பர் 25, 1977) ஓர் அமெரிக்க வானியலாளர் ஆவார். இவர் தொல்வானியல் வ்ல்லுனரும் வாசர் வான்காணக இயக்குநரும் ஆவார்.

## இளமையும் கல்வியும்
இவர் 1891 இல் நியூகாம்சயரில் உள்ள செண்டர் ஆர்பரில் பிறந்தார். இவர் மசாசூசட்டில் உள்ள போசுட்டன் மகளிர் இலத்தினப் பள்ளியில் படித்தார். இவர் இரேகிளிப் கல்லூரியிலும் சிறிது காலம் பயின்றுள்ளார். நடுவில் கலவியை நிறுத்திவிட்டு பள்ளியில் கல்வி கறிக்கத் தொடங்கியுள்ளார்.  இவரது குடும்பம் 1911 இல் கலிபோர்னியாவில் அமைந்த பசதேனவுக்கு இடம்பெயர்ந்துள்ளது. இவர் அரிசோனா, பிசுபீ இதழில் இதழியலாளராகப் பணிபுரிந்தபோது வானியலில் ஆர்வம் கொண்டுள்ளார்.  இவர் கலிபோர்னியாவுக்குத் திரும்பிவந்து பள்ளியில் பாடம் நட்த்திக் கொண்டே, கலிபோர்னியா பல்கலைக்கழகத்தில் சேர தொலைநிலைக் கல்விபயின்றுள்ளார்; கோடை வகுப்புகளுக்கும் சென்றுள்ளார்.  இவர் 1925 இல் இலாசு ஏஞ்சலீசில் உள்ள கலிபோர்னியா பல்கலைக்க்ழகத்தில் தன் இளவல் பட்ட்த்தைப் பெற்றார்.  இவர் பெர்க்கேலியில் உள்ள கலிபோர்னியா பல்கலைக்கழகத்தில் 1930 இல் முனைவர் பட்டம் பெற்றார். இவரது முனைவர் பட்ட ஆய்வுரை சிறுகோள்களின் வட்டணைகளைக் கணக்கிடுதல் ஆகும்.

## வாழ்க்கைப்பணி
இவர் 1932 இல் வாசர் கல்லூரியில் உதவி வானியல் பேராசிரியராகச் சேர்ந்தார்; இவர் அங்கு 1944 இல் முழுநிலைப் பேராசிரியர் ஆனார். இவர் 1936 இல் கரோலின் பர்னெசுக்குப் பிறகு வாசர் வான்காணக இயக்குநர் ஆனார்.

இவர் 1941 இல் மாயா வானியலை ஆய்வு செய்ய குகன்கீமின் ஆய்வு நல்கையைப் பெற்றார். இவர் 1953 முதல் 1954வரை யப்பானிலும் இந்தியாவிலும் தங்கும் புல்பிரைட் அறிஞராக விளங்கினார்.  இவர் மேலைநாடு சாராத வானியல் அறிவைப் பல தனிவரைவு நூல்களாக எழுதி வெளியிட்டார். அவை, *காலைச் சூரியன் எழுகிறது: பாலினேசிய வானியல் உரை*, (1941), *மாயா வானியல் அட்டவணைகள்* (1943), *மாயா ஒப்புறவு சிக்கல்* (1946), *யாகுவார் பூசாரியின் நூல்* (1951,பதினாறாம் நூற்றாண்டு பனுவலின் மொழிபெயர்ப்பு) என்பனவாகும்.

இவர் 1957 இல் வாசர் கல்லூரியில் இருந்து ஓய்வு பற்று இலாசு ஏஞ்சலீசு, கலிபோர்னியா பல்கலைக்கழகத்தில் வானியல் பயிற்றுவித்தார். இவர் இளவல் இராபெர்ட் எம். எல். பேக்கருடன் இணைந்து, *வான் இயங்கியலுக்கான அறிமுகம்* (1960) எனும் நூலை எழுதினார் இவர் 1960 களில் நாசாவின் நிலாத் தேட்டத்துக்கான அறிவுரைப் பணிக்காக, பொது இயங்கியல் சார்ந்த பயன்முறை ஆராய்ச்சி ஆய்வகங்களில் சேர்ந்தார். இவர் நிலாவியல் சிக்கல் பற்றி ஆய்வு மேற்கொண்டார். இதன்வழி, நிலாவில் நிற்கும் வான்வலவர் தம் இருப்பைத் துல்லியமாக அறிதலுக்கான வழிமுறையை உருவாக்கினார்.

வேரா உரூபின் இவரிடம் வாசரில் இளவல் பட்டத்துக்குப் படித்த மாணவரில் ஒருவராவார். வேரா உரூபினுக்கு இவர் ஒரு வான்கோளத்தைத் தந்துள்ளார்.

## சொந்த வாழ்க்கை
இவர் 1912 இல் தாமசு எம்மட் மேக்கெம்சனை மணந்துள்ளார்; இவர்கள் 1919 இல் மணவிலக்கு பெறும் முன்பு மூன்று குழந்தைகளைப் பெற்றெடுத்துள்ளனர்.  மேக்கெம்சன் 1977 இல் கிறித்துமசு நாளில் டெக்சாசில் அமைந்த வெதர்போர்டில் இறந்துள்ளார்.  இவரது மனாகிய டொனால்டு ஈ. உர்செசுட்டர் ஓர் எழுத்தாளரும் டெக்சாசு கிறித்தவப் பல்கலைக்கழகத்துப் வரலாற்றுப் பேராசிரியரும் ஆவார்.

## மேற்கோள்கள்

பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:1891 பிறப்புகள்
பகுப்பு:1977 இறப்புகள்
இங்கிலாந்தின் மூன்றாம் எட்வார்டு

**மூன்றாம் எட்வார்டு** (*Edward III*, 13 November 1312 – 21 June 1377)  சனவரி 1327 முதல் இங்கிலாந்தின் மன்னராகவும், அயர்லாந்தின் பிரபுவாகவும் விளங்கியவர்.

இவரது ஆட்சியில் ஐரோப்பாவின் மிகப் பலம் வாய்ந்த இராச்சியங்களில் ஒன்றாக இங்கிலாந்து விளங்கியது.

பிப்ரவரி மாதம், ஒன்றாம் தேதி, தனது 14 வயதில் முடிசூட்டப்பட்ட எட்வார்டு மன்னர், 17வது வயதில் மோர்ட்டிமரை யுத்தத்தில் வென்று புதிய சரித்திரம் படைத்தார்.

## மேற்கோள்கள்

பகுப்பு:1312 பிறப்புகள்
பகுப்பு:1377 இறப்புகள்
பகுப்பு:இங்கிலாந்தின் அரசர்கள்
மல்லேகவுண்டன்பாளையம்

**மல்லேகவுண்டன்பாளையம் ஊராட்சி** தமிழ்நாட்டில் திருப்பூர் மாவட்டத்தில் பல்லடம் வட்டாரத்தில் அமைந்துள்ளது. இது பல்லடம் சட்டமன்ற தொகுதிக்கும், கோயம்புத்தூர் மக்களவைத் தொகுதிக்கும் உட்பட்டதாகும். காமநாயக்கன்பாளையம் - அன்னூர் சாலையில் இந்த ஊராட்சி அமைந்துள்ளது.

## மக்கள் தொகை
2011 ஆண்டு மக்கள் தொகை கணக்கெடுப்புப்படி மல்லேகவுண்டன் பாளையம் ஊராட்சியில் 2,014 பேர் வசிக்கின்றனர். இவற்றில் 48.08% பேர் பெண்களும் 51.92% பேர் ஆண்களும் வசிக்கின்றனர்.

## நிர்வாக அமைப்பு
இந்த ஊராட்சியில் இருந்து 7 உறுப்பினர்கள் ஊராட்சி மன்றத்திற்கு தேர்வு செய்யப்படுகின்றனர். இந்த ஊராட்சி பல்லடம் சட்டமன்றத் தொகுதிக்கும் கோவை மக்களவைத் தொகுதிக்கும் உட்பட்டதாகும்.

## மேற்கோள்கள்

பகுப்பு:திருப்பூர் மாவட்டத்திலுள்ள கிராமங்கள்
மேரி வாட்சன் விட்னி

**மேரி வாட்சன் விட்னி** (*Mary Watson Whitney*, 11 செப்டம்பர் 1847 – 20 சனவரி 1921) ஓர் அமெரிக்க வானியலாளர் அவார். இவர் வாசர் வான்காணகத் தலைவராக 22 ஆண்டுகள் இருந்தார். இங்கு இவர் 102 அறிவியல் கட்டுரைகள் தன் வழிகாட்டுதலின்கீழ் வெளியிட்டுள்ளார்.

## இளமையும் கல்வியும்
விட்னி மசாசூசட்டில் உள்ள வால்தாமில் 1847 இல் பிறந்தார். இவரின் தாயார் மேரிவாட்சன் கிரெகோர் ஆவார். இவரது தந்தையார் சாமுவேல் பட்ரிக் வைட்னே ஆவார். இவரது தந்தையார் வெற்றிகரமாக நில வணிகமும் கட்டிடம் கட்டும் பணியும் செய்து நல்ல செல்வந்தராக விளங்கியதால் தன் மகளை எளிதாக நல்ல கல்வியைத் தரமுடிந்தது. இவர் வால்தாம் பள்ளியில் படித்தார். கணிதத்தில் நல்ல திறமை பெற்றிருந்தார். இவர் பள்ளிக்கல்வியை 1863 இல் முடித்தார். இவர் 1865 இல் வாசர் கல்லூரியில் சேர்வதற்கு முன்பு ஓராண்டு தனிப்பயிற்சி பெற்றார். இங்கு இவர் வானியலாளராகிய மரியா மிட்செல்லைச் சந்தித்தார். இவர் வாசர் கல்லூரியில் உள்ளபோதே இவரது தந்தையார் இரந்துவிட்டுள்ளார். அண்ன்னும் கடலில் காணாமல் போயுள்ளான். இவர் தன் பட்ட்த்தை 1868 இல் பெற்றுள்ளார்.

இவர் 1869 முதல் 1870 வரை ஆர்வார்டில் பெஞ்சமின் பியர்சுவிடம் வானியக்க்கவியலிலும் பாடம் கற்றுள்ளார். அப்போது ஆர்வார்டில் பெண்கள் சேர்க்கப்படுவதில்லை என்பதால் விருந்தினராகப் பாடம் படித்தார். இவர் 1872 இல் வாசர் கல்லூரியில் முதுவர் பட்ட்த்தைப் பெற்றார். பின்னர் இவர் சூரிச் சென்று  மூன்று ஆண்டுகள் கணிதவியலும் வானியக்கவியலும் கற்றார்.

## தொழில்முறைப்பணி
வாசர் வான்காணகத்தில் மரியா மிட்செல்லிடம் உதவியாளராகச் சேர்வதற்கு முன் அமெரிக்காவில் தன் சொந்த நகருக்குத் திரும்பிவந்து உயர்நிலைப் பள்ளியில் ஆசிரியாகப் பணியாற்றினார். மரியா மிட்செல் 1888 இல் ஓய்வு பெற்றதும் இவர் வாசர் வான்காணகப் பேராசிரியராகவும் இயக்குநராகவும் பதவி ஏற்றுள்ளார். அங்கு இவர் உடல்நல்க் குறைவு காரணமாக 1915 ஓய்வு பெறும்வரை பணிபுரிந்தார்.

இவர் பணியில் இருந்தபோது இரட்டை விண்மீன்கள், மாறும் விண்மீன்கள் சிறுகோள்கள், வால்வெள்ளிகள் பற்ரி பயிற்றுவித்து ஆராய்ச்சியிலும் ஈடுபட்டார். ஒளிப்பட்த்தட்டுகளின் அளவீடுகளிலும் ஈடுபட்டார். இவரது வழிகாட்டுதலில் வாசர் வான்காணகம் 102 கட்டுரைகளை வெளியிட்டது. இவர் தன் தாயும் தங்கையும் 1889 இல் நோய்வாய்பட்ட்தால் அவர்களைக் கவனிக்க வான்காணகத்துக்கு அழைத்துக் கொண்டார். தன் பணியை பகுதிநேரமாகச் செய்தார். இரண்டாண்டுகளுக்குப் பிறகு அவர்கள் இறந்ததும், முழுநேரப் பணியில் ஈடுபட்டார்.  இவர் அமெரிக்க அறிவியல் மேம்பாட்டுக் கழகத்தின் ஆய்வுறுப்பினரும் வானியல், வானியற்பியல் கழகத்தின் பட்டய உறுப்பினரும் ஆவார்.

## இறப்பு

இவர் நிமோனியா காய்ச்சலால் 1921 ஜனவரி 20 இல் வால்தாமில் இறந்தார்.]].

## மேற்கோள்கள்

## வெளி இணைப்புகள்
*Whitneygen.org

பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:1847 பிறப்புகள்
பகுப்பு:1921 இறப்புகள்
பகுப்பு:ஆர்வர்டு பல்கலைக்கழக முன்னாள் மாணவர்கள்
ஹில்சா, நேபாளம்

**ஹில்சா** (**Hilsa, Nepal**) (நேபாளி: ,  நேபாளத்தின், கர்ணாலி மாநிலத்தின், ஹும்லா மாவட்டத்தின் வடமேற்கில், நேபாள - திபெத் எல்லைப்புறத்தில் உள்ள மலைக்கிராமம் ஆகும். இக்கிராமம் இமயமலையில் 3640 மீட்டர் உயரத்தில் அமைந்துள்ளது.

திபெத்தில் உற்பத்தியாகும் கர்ணாலி ஆறு, இக்கிராமத்தின் வழியாக பாய்ந்து செல்கிறது.

ஹும்லா மாவட்டத் தலைமையிட நகரமான சிமிகோட்டிலிருந்து 51 கி.மீ. தொலைவில் ஹில்சா கிராமம் உள்ளது. ஹில்சா கிராமத்தில் நேபாளம் மற்றும் சீனாவின் எல்லைப்பாதுகாப்புச் சாவடிகள் மற்றும் சுங்கச் சாவடிகள் உள்ளது. நேபாளத்திலிருருந்து கயிலை மலை யாத்திரை செல்பவர்கள் ஹில்சா கிராமத்தின் வழியாக திபெத் செல்ல வேண்டும்.

## மேற்கோள்கள்

*
பகுப்பு:நேபாளம்
சமாதான நீதவான்

**சமாதான் நீதவான்** என்பது ஒரு பதவியாகும். பொதுமக்களின் தேவைகளை விரைவுபடுத்தவும், இலகுபடுத்தவும் ஏற்படுத்தப்பட்ட பதவியாகும். இப் பதவியில் வகிப்பவர்களுக்கு வேதனம் வழங்கப்படுவதில்லை. சேவை கருதிய கெளரவ அந்தஸ்து கிடைக்கப்பெறுகின்றது.

## தொடக்கம்
பிரித்தானிய காலனித்துவ ஆட்சியின் போது மக்களிடைேய பிரித்தானிய அரசின் கொள்கைகளை அமுல்ப்படுத்தவும், மக்களிடையே சமாதானத்தை நிலைபெறச் செய்யவுமே முதலில் இப்பதவி உருவாக்கப்பட்டது. குறிப்பாக, முதலாம் ரிச்சார்ட் மன்னனின் காலப்பகுதியில் அறிமுகப்படுத்தப்பட்டது. ஆரம்பத்தில் *சமாதானத்தின் காவலர்கள்* என்றே இப் பதவி குறிப்பிடப்பட்டது.

மூன்றாம் எட்வார்ட் மன்னனின் காலப்பகுதியில் இப் பதவி வகித்தவர்களுக்கு சற்று அதிகாரமும் வழங்கப் பெற்ற நிலையில் *சமாதான நீதவான்* என்ற பதவிப் பெயரும் வழங்கப்படலாயிற்று.

### இலங்கை
இப் பதவி பெறுவதற்கு குறைந்தபட்சம் க.பொ.த உயர்தரப் பரீட்சையில் சித்தியடைந்திருக்க வேண்டும் என்ற நியதி காணப்படுகின்றது. இப் பதவியானது கெளரவம் மிக்க பதவி என்பதாலும், சமூகத்தில் சட்டரீதியான அங்கீகாரத்தை உடைய பதவி என்பதாலும் பல்வேறு பொறுப்புக்கள் காணப்படுகின்றன. Eg: கையொப்பத்தை உறுதிப்படுத்தல், ஆவணங்களைச் சான்றுபடுத்தல், சமூக அநீதிகளை இனங்காணவும் காவல்துறை, சட்டத்துறைக்கு உதவுதலும், குற்றச்செயல்களைத் தடுக்க உதவுதல் போன்றன பல இப்பதவிக்குரிய கடமைகளாகும்.

## மேற்கோள்கள்

பகுப்பு:சட்டம்
அருணகிரிநாதர் (1964 திரைப்படம்)

அருணகிரிநாதரின் வாழ்க்கை வரலாற்றை விளக்கும் இத்திரைபடத்தை  பாபா ஆர்ட் புரெடக்சன்ஸ் நிறுவனம், 1964ல் தயாரித்து வெளியிட்டது. டி. ஆர். ராமண்ணா இயக்கிய இத்திரைப்படத்தின் நாயகனான  டி. எம். சௌந்தரராஜன், சாரதா ஆகியோர் அருணகிரிநாதரின் வாழ்க்கை வரலாறின் கதாபாத்திரத்தில் நடித்திருந்தனர். மேலும் சக்தி கிருஷ்ணசாமி எழுதிய ஏழு பாடல்களை டி. எம். சௌந்தரராஜன் பாடியுள்ளார். அதில் சில பாடல்களை பி. சுசீலா  மற்றும் ஜிக்கியுடன் பாடியுள்ளார்.

இப்படத்தின் எதிர் நாயகனாக எம். ஆர். இராதா நடித்துள்ளார். இப்படத்திற்கு ஜி. ராமநாதன் மற்றும்   டி. ஆர். பாப்பா இசை அமைத்துள்ளனர். திரைப்படத்தின் தயாரிப்பு நடந்து கொண்டிருக்கும் பொழுது ஜி. ராமநாதனும் உடல் நிலை சரியில்லாததலால் டி. ஆர். பாப்பா அவர்கள் மீதி பாடல்களுக்கு இசையமைத்தார்.

## இதனையும் காண்க
* அருணகிரிநாதர் (1937 திரைப்படம்)

## மேற்கோள்கள்


## வெளி இணைப்புகள்
* அருணகிரிநாதர் திரைப்படம் -  காணொளி

பகுப்பு:1964 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜி. ராமநாதன் இசையமைத்த திரைப்படங்கள்
பகுப்பு:டி. ஆர். பாப்பா இசையமைத்த திரைப்படங்கள்
பகுப்பு:எம். ஆர். ராதா நடித்த திரைப்படங்கள்
திருடு போகாத மனசு

**திருடு போகாத மனசு** (Thirudu Pogatha Manasu) 13 சூன் 2014ல் வெளியான தமிழ்த் திரைப்படமாகும். இத்திரைப்படத்தின் நாயகன் செந்தில் கணேஷ் ஆவார். இத்திரைப்படத்தின் கதை, வசனம், இசை மற்றும் பாடல்கள் **செல்ல. தங்கையா** எழுதியும், இயக்கியும் உள்ளார்.  இப்படத்தின் ஏழு பாடல்களும் கதாநாயகன் செந்தில் கணேஷ் பாடியுள்ளார்.  படத்தின் நடிகைகள் **சாய்** மற்றும் இராசலெட்சுமி ஆவார். இத்திரைப்படம் நாட்டுப்புற கலை மற்றும் இசையை மையமாகக் கொண்டு வெளியானது.

## மேற்கோள்கள்


பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மாய்லி சாஞ்சேழ்

**மாய்லி சாஞ்சேழ்** *(Mayly Sánchez)* அயோவா அரசு பல்கலைக்கழகத்தில் ஆய்வு செய்யும் ஒரு வெனிசுவேலா நாட்டுத் துகள் இயற்பியலாளர் ஆவார். இவர் 2011 இல் அறிவியலாளர், பொறியாளர் தொடக்கநிலை ஆய்வுக்கான குடியரசு தலைவர் விருதைப் பெற்றுள்ளார். இது தொடக்கநிலை அறிவியல் ஆய்வாளருக்கு அமெரிக்காவில் வழங்கப்படும் உயர்நிலைத் தகைமையாகும், இவர் 2013 இல் பிரித்தானிய ஒலிபரப்பு நிறுவனத்தால் இலத்தீன அமெரிக்காவின் பத்து உயர்நிலை அறிவியலாளரில் ஒருவராக அறிவிக்கப்பட்டுள்ளார்.

## வாழ்க்கை

மாய்லி சாஞ்சேழ் வெனிசுவேலா கரகாசில் பிறந்தார். இவர் தன் குடும்பத்தோடு தன் 13 ஆம் அகவையில் வெனிசுவேலா, மேரிதவுக்கு இடம் பெயர்ந்தார். இவர் பாதிமா கல்லூரி உயர்நிலைப் பள்ளியில் படித்தார். இவர் வெனிசுவேலா, மேரிதாவில் உள்ள அந்தேசு பல்கலைக்கழகத்தில் கல்வி பயின்றார். இவர் இயற்பியல் இளவல் பட்டத்தை 1995 இல் பெற்றார், இவர் தன் பட்டமேற்படிப்புக்கான உதவிநல்கையை இத்தாலி, திரியெசுத்தேவில் உள்ள பன்னாட்டுக் கோட்பாட்டு இயற்பியல் மையத்தில் படிக்க வென்றார். இவர் உயர் ஆற்றல் இயற்பியலில்1996 இல்  பட்டயம் பெற்றதும், மசாசூசட், போசுட்டனுக்குப் புறத்தே அமைந்த டப்ட்சு பலகலைக்கழகத்தில் முனைவர் பட்ட ஆய்வு நிகழ்ச்சியில் சேர்ந்து. முனைவர் பட்ட்த்தை 2003 இல் பெற்றார்.

முனைவர் பட்டம் பெற்றதும், சாஞ்சேழ்ஆர்வார்டு பல்கலைக்கழகத்தில் முதுமுனைவர் ஆய்வை மேற்கொண்டார்.  இவர் 2007 இல் அமெரிக்க ஆற்றல் துறையின் ஆர்கோன் தேசிய ஆய்வகத்தில் உதவி இயற்பியலாளராகப் பணியில் அமர்த்தப்பட்டார்.  இவர் 2009 இல் அயோவா அரசு பல்கலைக்கழகத்தில் புல உறுப்பினராகச் சேர்ந்தார். இவர் அங்கு இப்போது இயற்பியல், வானியலுக்கான இணைப்பேராசிரியராகவும் கேசுலிங் குடும்பப் பேராசிரியராகவும் உள்ளார் . இவரது ஆய்வு நீள அடித்தள நொதுமன் செய்முறை (DUNE) திட்டத்தின் பகுதியாக அமைந்ததாகும். இச்செய்முறையில் நொதுமன்களின் செறிந்த கற்றையை இல்லினாயிசில் அமைந்த பெர்மி தேசியச் சுழன்முடுக்கி ஆய்வகத்தில் இருந்து தென்தக்கோட்டாவில் உள்ள ஓம்சுட்டேக் சுரங்கத்தின் காணிக்கு அனுப்பத் திட்டமிடப்பட்டுள்ளது. இந்தச் செய்முறை புடவி எப்படி உருவானது என்பதையும் பாறைவழி கடக்கும்போது நொதுமன்கள் ஏன் வடிவ மாற்றத்தை அடைகின்றன என்பதையும் அறிவியலாளர் உணரவைக்க வடிவமைக்கப்பட்டது.  இவர் மினோசு (MINOS) எனச் சுருக்கி அழைக்கப்படும் முதன்மை உட்புகும் நொதுமன் அலைவாட்டத் தேட்டத் திட்டத்திலும் நோவா (NOνA) எனச் சுருக்கி அழைக்கப்படும் வடக்கு மின்னசோட்டாவில் உள்ள பெர்மி ஆய்வக காணிகளில் இருந்து அனுப்பப்படும் நொதுமன் அலைவுகளை ஆயும் செய்முறைகளிலும் ஈடுபட்டுள்ளார்  இவர்  பெர்மி ஆய்வகத்தின் சுழன்முடுக்கி நொதுமன்-நொதுமி ஊடாட்டச் செய்முறையின் வல்லுனரும் பரப்புரையாளரும் ஆவார்.  அமெரிக்க வெள்ளை மாளிகை 2012 இல் இவரை 2011 ஆம் ஆண்டு பெக்கேசு (PECASE) விருது வென்றவராக அறிவித்தது. இந்த விருது இளம் அறிவியலாளருக்கு அமெரிக்காவில் அறிவிக்கப்படும் மிக உயரிய விருதாகும்.  பிரித்தானிய ஒலிபரப்புக் கழகம் 2013 இல் இவரை இலத்தீன அமெரிக்க பெண் அறிவியலாளரில் முதல் பத்து அரிய பெண் அறிவியலாளர்களில் ஒருவராகச் சுட்டியது.

## மேற்கோள்கள்

## வெளி இணைப்புகள்
*WorldCat Publications

பகுப்பு:வாழும் மக்கள்
பகுப்பு:வெனிசுவேலா பெண் அறிவியலாளர்கள்
பகுப்பு:வெனிசுவேலா இயற்பியலாளர்கள்
பகுப்பு:பெண் வானியலாளர்கள்
கவுரி மா

**கவுரி மா** *(Gauri Ma)* (பிப்ரவரி, 1857 – 1 மார்ச்சு 1938), (பிறப்புப் பெயர்: **மிரிதானி**  *(Mridani)* இராமகிருஷ்ணரின் பெயர்பெற்ற இந்திய மாணாக்கியர் ஆவார். சாரதாதேவியாரின் துணைவரும் கொல்கத்தா சாராதேசுவரி ஆசிரமத்தின் நிறுவனரும் ஆவார்.

## மேற்கோள்கள்

## வெளி இணைப்புகள்
* http://saradeswariashram.org/

பகுப்பு:இந்து சமயத் தலைவர்கள்
பகுப்பு:1857 பிறப்புகள்
பகுப்பு:1938 இறப்புகள்
பகுப்பு:இந்தியப் பெண் சமயத் தலைவர்கள்
பகுப்பு:இந்தியப் பெண் கல்வியாளர்கள்
பகுப்பு:இந்தியப் பெண் அறிவியலாளர்கள்
பகுப்பு:வங்காளப் பெண் அறிவியலாளர்கள்
வனப் பயிற்சிப் பணி

**வனப் பயிற்சிப் பணி** (Forest Apprentice) என்பது தமிழ்நாடு அரசின் ஆளுமைக்குட்பட்ட வனப்பகுதிகளை பாதுகாக்கவும், வனவுயிரனங்களை பராமரிக்கும் பொறுப்பினை மேற்கொள்ளும் தமிழ்நாடு வனத்துறைப் பணியாகும்.

## தேர்வு மற்றும் பயிற்சிகள்
* வனப் பயிற்சிப் பணியில் சேரவிரும்பும் உரிய தகுதி வாய்ந்த விண்ணப்பதாரர்கள் எழுத்துத் தேர்வு, உடற்தகுதித் தேர்வு, நேர்காணல் ஆகியவற்றின் அடிப்படையில் தமிழ்நாட்டில் *தமிழ்நாடு அரசு பணியாளர் தேர்வாணையத்தால்* தேர்ந்தெடுக்கப்படுவார்கள்.

** இத்தேர்வில் பங்குபெற தேவையான கல்வித் தகுதிகளாவன-;
*** அங்கீகரிக்கப்பட்ட பல்கலைக்கழகம் ஒன்றில் வனவியலில் இளநிலைப் பட்டமோ, இயற்பியல், வேதியியல், உயிரியல்,  தாவரவியல், உள்ளிட்ட அறிவியல் பாடங்கள் ஏதாவது ஒன்றில் இளைநிலைப் பட்டமோ பெற்றிருக்க வேண்டும்.  
** வயது வரம்புகளாக- 18 வயது முதல் 30 வயது உள்ளவர்கள் தகுதி பெறுவர். ஆதி திராவிடர், பழங்குடியினர் மற்றும் இதர பிற்பட்ட வகுப்பினர், மாற்றுத் திறனாளிகள், ஆதரவற்ற கைம்பெண்கள் ஆகியோருக்கு வயது வரம்பு 35 ஆகும். முன்னாள் ராணுவத்தினருக்கு குறைந்தபட்ச வயது 18, உச்சபட்ச வயது 37.

## மேற்கோள்கள்

பகுப்பு:இந்திய வனத்துறை
பகுப்பு:மாநில வனத்துறை
குன்மிங்

**குன்மிங்** (*Kunming*, ) தென்மேற்கு சீனாவில் உள்ள மாகாணம் யுன்னானின் தலைநகரமும்  அம்மாகாணத்திலுள்ள மிகப்பெரிய நகரமும் ஆகும்.   1920கள் வரை  **யுன்னான்-ஃபு** என அறியப்பட்ட இந்த நகரம் இன்று மாவட்ட நிலையில் மாகாணத்தின் அரசியல், பொருளியல், தொலைத்தொடர்பு மற்றும் பண்பாட்டு மையமாக  விளங்குகின்றது. மாகாண அரசு இங்கிருந்தே செயல்படுகின்றது. இங்கு நிலவும் வானிலை காரணமாக வசந்த நகரம் என அழைக்கப்படுகின்றது.  இரண்டாம் உலகப் போரின் போது சீனப் படை மையமாகவும், அமெரிக்க வான்படை தளமாகவும், பர்மா சாலையின் போக்குவரத்து முனையமாகவும் விளங்கியது. யுன்னான்-குய்சோ சமவெளியின் நடுவில்  கடல்மட்டத்திலிருந்து  1,900 மீட்டர்கள் (6,234 அடி)  உயரத்தில் அமைந்துள்ளது. இதன் நிலநேர்க்கோடு கடக ரேகைக்கு சற்றே வடக்கே உள்ளது. 2014ஆம் ஆண்டில் குன்மிங்கின் மக்கள்தொகை 6,626,000 ஆகவிருந்தது; இதில் நகர்ப்புற மக்கள்தொகை 4,575,000, பெரிய டியான் ஏரியின் வடக்கெல்லையில் அமைந்துள்ள இந்நகரினைச் சுற்றிலும்  கோவில்களும் ஏரிசார் சுண்ணக்கல் குன்றுகளும்  அமைந்துள்ளன.

## மேற்கோள்கள்

பகுப்பு:சீன நகரங்களும் ஊர்களும்
ஸ்ரீ கிருஷ்ணாபுரம்

**ஸ்ரீ கிருஷ்ணாபுரம்** கேரளா மாநிலம், பாலக்காடு மாவட்டத்திலுள்ள ஓர் ஊராகும்.

## முக்கிய நிறுவனங்கள்
* லெப். கர்னல். நிரஞ்சன் நினைவு தொழிற் பயிற்சிப் பள்ளி. எளம்புளச்சேரி
* அரச பொறியியல் கல்லூரி 
* விடிபி (VTB) கல்லூரி

### ஆன்மீக நிறுவனங்கள்
*ஓம் சரவணபவா மடம்

## மேற்கோள்கள்

பகுப்பு:பாலக்காடு மாவட்டத்தில் உள்ள ஊர்களும் நகரங்களும்
கோல்கொண்டா சுல்தானகம்

**கோல்கொண்டா சுல்தானகம்** அல்லது **குதுப் சாகி வம்சம்,** (**Qutb Shahi dynasty** or **Golconda Sultanate**) தென்னிந்தியாவின் தற்கால தெலங்கானா மற்றும் ஆந்திரப் பிரதேசத்தின் தெற்குப் பகுதிகளை, கோல்கொண்டாவை தலைநகரமாகக் கொண்டு   1518  முதல் 1686 முடிய ஆண்ட பாரசீக சியா  இசுலாமியர்கள் ஆவர்.  

கோல்கொண்டா சுல்தான்கள் அடிக்கடி பிஜப்பூர் சுல்தான்களுடன் பிணக்கு கொண்டிருந்தனர். 1687ல் முகலாயப் பேரரசர் அவுரங்கசீப், கோல்கொண்டா சுல்தானகத்தை வெற்றி கொண்டு முகலாயப் பேரரசுடன் இணைத்தார்.

கோல்கொண்டா குதுப் சாகி வம்சத்தை நிறுவிய சுல்தான் கியுலி குதுப் உல் முல்க், 16ம் நூற்றாண்டின் துவக்கத்தில் தற்கால ஈரானிலிருந்து, தில்லியில் குடியேறிவர். பின்னர் தென்னிந்தியாவின் பாமினி சுல்தான் முகமது ஷாவின் கீழ் படைத்தலைவராக பணியாற்றியவர். 

பாமினி சுல்தானகத்தின் வீழ்ச்சிக்குப் பின் 1512ல் தக்காணத்தின் கோல்கொண்டா பிரதேசங்களைக் கைப்பற்றி, தன்னை கோல்கொண்டா சுல்தானாக 1512ல் அறிவித்துக் கொண்டார்.

இதே காலகட்டத்தில் பாமினி சுல்தானகத்தின் பிற  படைத்தலைவர்கள்  பாமினி சுல்தானகத்தின் பிற பகுதிகளைக் கைப்பற்றி, அகமதுநகர் சுல்தானகம் பிஜப்பூர் சுல்தானகம், பீதர் சுல்தானகம்  மற்றும்  பேரர் சுல்தானகங்களை  நிறுவி தன்னாட்சியுடன் ஆண்டனர்.

கோல்கொண்டா சுல்தான் தற்கால ஐதராபாத் அருகே சார்மினார் பள்ளிவாசலைக் கட்டினார். கோல்கொண்டாவிற்குப் பின் சுல்தானகத்தின் தலைநகரமாக ஐதராபாத் விளங்கியது. 
1687ல் அவுரங்கசீப் கோல்கொண்டா சுல்தானகத்தை கைபப்ற்றும் வரை, கோல்கொண்டா சுல்தான்கள் 171 ஆண்டுகள் ஆட்சிபுரிந்தனர்.

## தலிகோட்டா சண்டை

26 சனவரி  1565 அன்று விசயநகரப் பேரரசிற்கும் கோல்கொண்டா  சுல்தான்  இப்ராகிம் குயுலி குதுப் ஷா வாலி  உள்ளிட்ட தக்காண சுல்தான்களுக்கும் இடையே நடைபெற்ற  தலைகோட்டை போரில்   விஜயநகரப் பேரரசர் ராமராயரின் படைகள்  தோற்கடிக்கப்பட்டது.

## சமயம் மற்றும் மொழி
சியா இசுலாமை பின்பற்றிய கோல்கொண்டா சுல்தான்கள், தங்களது தாய்மொழியான பாரசீக மொழியுடன் தெலுங்கு மொழியையும் நன்கறிந்தனர். சார்மினார் எனும் அழகிய பள்ளிவாசலை ஐதராபாத் நகரத்தில் கட்டினர். 

## கோல்கொண்டா ஆட்சியாளர்கள்
கோல்கொண்டா சுல்தானகத்தாஇ ஆண்ட எட்டு ஆட்சியாளர்கள்
: 

# சுல்தான் குயுலி குதுப் உல் முல்க் (1518–1543)
# ஜம்சீத் குயுலீ குதுப் ஷா (1543–1550)
# சுபான் குயுலி குதுப் ஷா  (1550)
# இப்ராகிம் குயுலி குதுப் ஷா வாலி (1550–1580)
# முகமது குயுலி குதுப் ஷா (1580–1612)
# சுல்தான் முகமது குதுப் ஷா (1612–1626)
# அப்துல்லா குதுப் ஷா (1626–1672)
# அபுல் ஹசன் குதுப் ஷா (1672–1689)

## இதனையும் காண்க
* அப்துல்லா குதுப் ஷா
*பாமினி சுல்தானகம்
* தக்காண சுல்தான்கள்
* அகமதுநகர் சுல்தானகம்
* பிஜப்பூர் சுல்தானகம்
* பீதர் சுல்தானகம்
* பேரர் சுல்தானகம்
* தலிகோட்டா சண்டை
* கோல்கொண்டா
* கோஹினூர் வைரம்

## மேற்கோள்கள்

## வெளி இணைப்புகள்
* Telugu Literature and Culture of Qutub Shahi Dynasty

பகுப்பு:தென்னிந்திய வரலாறு
பகுப்பு:தெலங்காணா வரலாறு
பகுப்பு:ஆந்திரப் பிரதேச வரலாறு
பகுப்பு:ஆசியாவின் முன்னாள் நாடுகள்
பகுப்பு:தக்காணச் சுல்தானகங்கள்
பீதர் சுல்தானகம்

**பீதர் சுல்தானகம்** (**Bidar sultanate**) தென்னிந்தியா ஐந்து தக்காண சுல்தானகங்களில்  ஒன்றாகும். காசிம் பரீத் சாகி வம்சத்தின் பீதர் சுல்தானகம், தற்கால வடக்கு கர்நாடகா, தென்கிழக்கு மகாராட்டிரா மற்றும் மேற்கு தெலுங்கான பகுதிகளை 1489 முதல் 1619 முடிய வரை ஆண்டனர். பீதர் சுல்தானகத்தின் தலைநகரம் பீதர் நகரம் ஆகும்.  பீதர் சுல்தான்கள் சியா இசுலாமியர்கள் ஆவர்.

## வரலாறு
பீதர் சுல்தானகத்தை 1492ல்  நிறுவிய காசிம் பரீத், முன்னாள் துருக்கிய அடிமை ஆவார். இவர் பாமினி சுல்தான் மூன்றாம் முகமது ஷாவிடம் படைவீரராக சேர்ந்து, படிப்படியாக முன்னேறி பிரதம அமைச்சராக பதவி வகித்தார்.  பாமினி சுல்தானகம் வீழ்ச்சியடையும் தருவாயில், 1489 முதல் பீதர் பகுதிகளை கைப்பற்றி காசிம் பரித் ஷா வம்சத்தினர் தன்னாட்சியுடன் ஆண்டனர்.

## தலிகோட்டா சண்டை

26 சனவரி  1565 அன்று விசயநகரப் பேரரசிற்கும்,   பீதர் சுல்தான்  அலி பரீத்  உள்ளிட்ட தக்காண சுல்தான்களுக்கும் இடையே தலைகோட்டை எனுமிடத்தில் நடைபெற்ற போரில்  விஜயநகரப் பேரரசர் ராமராயரின் படைகள் தோற்கடிக்கப்பட்டது.

## வீழ்ச்சி
1619ல் நடைபெற்ற போரில் பிஜப்பூர் சுல்தானகம், பீதர் சுல்தானகத்தை வென்று, பிஜப்பூருடன் இணைத்தது. 12 செப்டம்பர் 1686ல் முகலாயப் பேரரசின் தக்காண ஆளுநர் அவுரங்கசீப் தக்காண சுல்தான்கள் மீது படையெடுத்து போரிட்டு, பீதர் உள்ளிட்ட அனைத்து தக்காண சுல்தானகங்களையும் முகலாயப் பேரரசில் இணைத்தார்.

## பீதர் சுல்தான்கள்
* முதலாம் காசிம் பரீத் 1489 – 1504
* முதலாம் அமீர் பரீத் 1504 – 1542
* முதலாம் அலி பரீத் ஷா  1542 – 1580
* இப்ராகிம் பரீத் ஷா  1580 – 1587
* இரண்டாம் காசிம் பரீத் ஷா 1587 – 1591
* இரண்டாம் அலி பரீத் ஷா  1591
* இரண்டாம் பரீத் ஷா  1591 – 1601
* மீர்சா அலி பரீத் ஷா  1601 – 1609
*மூன்றாம் அமீர் பரீத் ஷா  1609 – 1619

## படக்காட்சிகள்

File:Entrance to the Bidar Fort.JPG|பீதர் கோட்டையின் நுழைவாயில்
File:Frescoed calligraphy.jpg|வண்ணநிற ஓடுகள் 
File:Chaukhandi_bidar.jpg|அஸ்தூர் கல்லறைகள் 
File:BIADR FORT (inside view garden).jpg|பீதர் கோட்டையின் பூங்கா
File:Fort Garden bidar.jpg|பீதர் கோட்டையின் பூங்கா
File:Barid Shahi 05.jpg|பீதர் நகரத்தில் பரித் சாகி வம்ச சுல்தான்களின் கல்லறை 
File:Barid Shahi 04.jpg|
File:Barid Shahi 03.jpg|


## இதனையும் காணக
*பாமினி சுல்தானகம்
* தக்காண சுல்தானகங்கள்
* கோல்கொண்டா சுல்தானகம்
* அகமதுநகர் சுல்தானகம்
* பேரர் சுல்தானகம்
* பிஜப்பூர் சுல்தானகம் 
*தலிகோட்டா சண்டை

## மேற்கோள்கள்

## உசாத்துணை
*
*
*
*

## வெளி இணைப்புகள்
*  The Bahmani Kingdom and The Deccan Sultanate

பகுப்பு:தென்னிந்திய வரலாறு
பகுப்பு:தக்காணச் சுல்தானகங்கள் 
பகுப்பு:தெலங்காணா வரலாறு
பகுப்பு:ஆந்திரப் பிரதேச வரலாறு
பகுப்பு:மகாராட்டிர வரலாறு
பகுப்பு:கர்நாடக வரலாறு
பகுப்பு:ஆசியாவின் முன்னாள் நாடுகள்
பகுப்பு:பீதர் மாவட்டம்
பெரார் சுல்தானகம்

**பேரர் சுல்தானகம்** (**Berar sultanate**), பாமினி சுல்தானகம் வீழ்ச்சியுரும் தருவாயில் 1490ல் பேரர் சுல்தானகம் நிறுவப்பட்டது.

பாமினி சுல்தானகத்தின் மத்திய இந்திய பிரதேசத்தின் ஆளுநராக இருந்த பதுல்லா இமாம் உல் முல்க் எனும் ஆளுநர், பாமினி சுல்தானகத்தின் வீழ்ச்சியின் கிபி 1490 முதல் பெரார் பகுதிகளை தன்னாட்சியுன் ஆளத்துவங்கினார்.

இவர் மகாராட்டிரத்தின் மககூர் பகுதிகளைக் கைப்பற்றி, அச்சல்பூர் நகரத்தை தலைநகராகக் கொண்டார்.

## தலிகோட்டா சண்டை

26 சனவரி  1565 அன்று விசயநகரப் பேரரசிற்கும் புர்கான் பெரார் சுல்தானகததின் இமாம் ஷா உள்ளிட்ட தக்காண சுல்தான்களுக்கும் இடையே தலைகோட்டை எனுமிடத்தில் நடைபெற்ற போரில்  விஜயநகரப் பேரரசர் ராமராயரின் படைகள் தோற்கடிக்கப்பட்டது.

## வீழ்ச்சி
1572ல் அகமதுநகர் சுல்தான் முர்தாஜா நிசாம் ஷா, பெரார் சுல்தானகத்தின் மீது படையெடுத்து, அதனை அகமதுநகர் சுல்தானகத்துடன் இணைத்தார்.

## பெரார் சுல்தான்கள்
பெரார் சுல்தானகத்தை ஆண்ட இமாம் சாஹி வம்ச சுல்தான்கள்:
#பதுல்லா இமாம் உல் முல்க் -  1490 – 1504
# அலாவூதின் இமாம் ஷா   -1504 – 1529
# தாரிய இமாம் ஷா -  1529 – 1562 
#புர்கான் இமாம் ஷா -  1562 – 1568
# துபைல் கான் (நாட்டை கைப்பற்றி ஆட்சி செய்தவர்) 1568 – 1572

## இதனையும் காணக
* பாமினி சுல்தானகம்
* தக்காண சுல்தானகங்கள்
* கோல்கொண்டா சுல்தானகம்
* அகமதுநகர் சுல்தானகம்
* பிஜப்பூர் சுல்தானகம்
* பீதர் சுல்தானகம்
* தலிகோட்டா சண்டை

## மேற்கோள்கள்


## வெளி இணைப்புகள்
*List of Sultans of Berar
*History of the Imad Shahi Kings of Berar
*  The Bahmani Kingdom and The Deccan Sultanate

பகுப்பு:தென்னிந்திய வரலாறு
*
பகுப்பு:மகாராட்டிர வரலாறு
பகுப்பு:ஆசியாவின் முன்னாள் நாடுகள்
பகுப்பு:சுல்தானகங்கள்
பகுப்பு:மத்தியப் பிரதேச வரலாறு
பிஜப்பூர் சுல்தானகம்

**பிஜப்பூர் சுல்தானகம்** (Bijapur Sultanate),  தென்னிந்தியாவின் தக்காணப் பகுதியில் தற்கால கர்நாடகா மாநிலத்தின் பிஜப்பூர் நகரத்தை தலைநகரமாகக் கொண்டு, தற்கால வடக்கு கர்நாடகா , தெற்கு மகாராட்டிராப் பகுதிகளை 1490 முதல் 1686 முடிய   ஆண்ட சியா இசுலாமிய சுல்தான்கள் ஆவார். பிஜப்பூர் சுல்தானகத்தை 1490ல் நிறுவியவர் அடில் ஷா ஆவார். 

## தலிகோட்டா சண்டை

26 சனவரி  1565 அன்று விசயநகரப் பேரரசிற்கும் பிஜப்பூர் சுல்தான் முதலாம் அடில் ஷா  உள்ளிட்ட தக்காண சுல்தான்களுக்கும் இடையே தலைகோட்டை எனுமிடத்தில் நடைபெற்ற போரில்  விஜயநகரப் பேரரசர் ராமராயரின் படைகள் தோற்கடிக்கப்பட்டது.

## வரலாறு
*1490ல் பாமினி சுல்தானகத்தின் வீழ்ச்சியின் போது,  பிஜப்பூர் பிரதேசத்தின் ஆளுநராக பணியாற்றிய  **யூசுப் அடில் ஷா** என்ற பாரசீக சியா இசுலாமியர், தன்னை பிஜப்பூர் சுல்தானாக அறிவித்துக் கொண்டார். 

* 1510 ஆம் ஆண்டில் கோவாவைக் கைப்பற்ற, போர்த்துகீசியர்கள் மீது பிஜப்பூர் சுல்தானகம் படையெடுத்தது.  அடுத்த ஆண்டில் பிஜப்பூர் படையினர் போர்த்துகேயர்களிடம் தோற்றனர்.  

* 17ம் ஆண்டின் முற்பகுதியில் மராத்தியா சிவாஜியின் கொரில்லாப் படைகளால் பிஜப்பூர் சுல்தானகம் அவ்வப்போது தாக்கப்பட்டது. 

* 1686ல் முகலாயப் பேரரசின் தக்காண ஆளுநர் அவுரங்கசீப், பிஜப்பூர் உள்ளிட்ட அனைத்து தக்காண சுல்தானங்களை வென்று முகலாயப் பேரரசில் இணைத்தார்.

## பிஜப்பூர் சுல்தான்கள்
 

#யூசுப் அடில் ஷா -  1490–1510
# இஸ்மாயில் அடில் ஷா -  1510–1534
#மல்லு அடில் ஷா       = 1534
# முதலாம் இப்ராகிம் அதில் -  1534–1558
#முதலாம் அடில் ஷா - 1558–1579
# இரண்டாம் இப்ராகிம் அடில் ஷா -  1580–1627
# முகமது அடில் ஷா - 1627–1657
# இரண்டாம் அடீல் ஷா - 1657–1672
# சிக்கந்தர் அடில் ஷா - 1672–1686

## இதனையும் காணக
* பாமினி சுல்தானகம்
* தக்காண சுல்தானகங்கள்
* கோல்கொண்டா சுல்தானகம்
* அகமதுநகர் சுல்தானகம்
* பேரர் சுல்தானகம்
* பீதர் சுல்தானகம்
* தலிகோட்டா சண்டை

## மேற்கோள்கள்


## வெளி இணைப்புகள்
*History of Bijapur

பகுப்பு:தென்னிந்திய வரலாறு
[[பகுப்பு:தக்காணச் சுல்தானகங்கள்
 பகுப்பு:மகாராட்டிர வரலாறு
பகுப்பு:கர்நாடக வரலாறு
பகுப்பு:ஆசியாவின் முன்னாள் நாடுகள்
பகுப்பு:அடில் ஷாஹி பேரரசு
திருவையாறு அரசர் கல்லூரி

**திருவையாறு அரசர் கல்லூரி** என்பது தமிழ்நாட்டின் திருவையாறில் உள்ள ஒரு கல்லூரி ஆகும். இக்கல்லூரி சமஸ்கிருதம், தமிழ், இசை – கல்வி போன்றவற்றை கற்பிக்கும் கல்லூரி ஆகும்.
## வரலாறு
தஞ்சை மராட்டிய மன்னர்கள் காலத்தில் திருவையாறில் உருவாக்கப்படது கலியாணியம்மாள் சத்திரம் ஆகும். அங்கு 1881ஆம் ஆண்டு  வடமொழிப் பள்ளி துவக்கப்பட்டது. இந்நிலையில் சென்னைப் பல்கலைக்கழகம் வடமொழியும், தமிழும் கலந்த வித்வான் படிப்பை இங்கு 1910 இல் துவக்கியது. அதனால் வடமொழிப் பள்ளி  வடமொழிக் கல்லூரியாக மாறியது. தமிழும் சமசுகிருதமும் கலந்த வித்துவான் (2அ, 2ஆ, 2இ) என மூன்றுவகையான பட்டங்கள் அளிக்கப்பட்டன. கல்லூரியில் உணவும் உறைவிடமும் இலவசமாக அளிக்கப்பட்டன.  ஆங்கிலேயர் காலத்தில் 1907இல் மாவட்ட நிர்வாகம் (மாவட்டக் கழகம்) உருவாக்கப்படபிறகு சத்திரமும் கல்லூரியும் அதன் நிர்வாகத்தின்கீழ் வந்தன.

1923இல் மாவட்டக் கழகத் தலைவராக நீதிக்கட்சித் தலைவர் ஏ. டி. பன்னீர் செல்வம் பொறுப்புக்கு வந்தார். அவரின் நிர்வாகத்தின்கீழ் கலியாணியம்மாள் சத்திரத்திரமும், கல்லூரியும் வந்தன. அக்கால கட்டத்தில் தனித்தமிழ் கற்பிக்கும் கல்லூரிகள் இல்லாத நிலை இருந்து வந்தது. இதனால் மாவட்டக் கழகத்தின் துணைத்தலைவராக இருந்த உமாமகேஸ்வரனார் திருவையாறு கல்லூரியில் தனித்தமிழ் படிப்பைத் துவக்க வேண்டுமென வலியுறுத்தினார். இதையடுத்து ஏ. டி. பன்னீர்செல்வம் தனித்தமிழ்ப் படிப்பை ஏற்படுத்தும் முயற்சியை எடுத்தார். அதை எதிர்த்து இது வடமொழிக் கல்லூரி இங்கு வடமொழி மட்டுமே கற்பிக்கவேண்டும். இதை மன்னர் செப்புப் பட்டையத்தில் வடமொழியில் எழுதிவைத்துள்ளார் என கல்லூரி நிர்வாகத்தினர் பட்டையத்தைக் காட்டினர். இவர்கள் கூற்றில் உண்மைத் தன்மையை அறிய விரும்பிய பன்னீர் செல்வம் அந்தப் பட்டையத்தை தன் பொறுப்பில் பெற்றுக் கொண்டார். பின்னர் திருப்பாதிரிப்புலியூர் மடத்தின் தலைவரான ஞானியார் அடிகளிடம் பட்டையத்தைக் கொடுத்து அவர்கள் கூறியதுபோல பட்டையத்தில் உள்ளதா என படித்துக்கூற வேண்டினார். பட்டையத்தைப் படித்த ஞானியார் அடிகள் பட்டையத்தில் *கல்வி வளர்ச்சிக்கு* என்று பொதுவாகவே எழுதப்பட்டுள்ளது அவர்கள் கூறுவது தவறு தனித்தமிழ் படிப்பைத் துவக்க இதில் தடை இல்லை என்றார். 

இதன்பிறகு திருவையாறு வடமொழி கல்லூரிக்கு திருவையாறு அரசர் கல்லூரி என 1924 இல் பெயர் மாற்றப்பட்டது. அதன்பிறகு தனித்தமிழ் படிப்பானது வித்வான் (2ஈ) என்ற பெயரில் அளிக்கப்பட்டது.  இந்தப் பட்டம் 1972இல் தமிழ் புலவர் என மாற்றம்பெற்றது.  
## மேற்கோள்கள்

பகுப்பு:தஞ்சாவூர் மாவட்ட பல்கலைக்கழகங்களும் கல்லூரிகளும்
அயோத்தி நவாப்

**அயோத்தி நவாப்** (**Nawab of Awadh** or  **Nawab of Oudh**), தற்கால வட இந்தியாவின் உத்தரப் பிரதேச மாநிலத்தின் அவத் பிரதேசத்தின் அயோத்தி இராச்சியத்தை  30 ஏப்ரல் 1722 முதல்  8 சூலை 1859 முடிய  136 ஆண்டுகள் ஆண்ட பாரசீகத்தின் சியா இசுலாமிய மன்னர்கள்  ஆவர். 1724ல் சதாத் அலி கான் என்பவர் அயோத்தி இராச்சியத்தை நிறுவினார்.

## வரலாறு

## அயோத்தி நவாபுகள்

## இதனையும் காண்க
* அயோத்தி இராச்சியம்
* ஆற்காடு நவாப்
* தக்காண சுல்தானகங்கள்
* குஜராத் சுல்தானகம்
* வங்காள சுல்தானகம்
* வங்காள நவாபுகள்
* ஹைதராபாத் நிஜாம்
* ஜூனாகத் அரசு

## மேற்கோள்கள்

## மேலும் படிக்க
* Ashirbadi Lal Srivastava (1899-1973): *The First Two Nawabs of Awadh. A critical study based on original sources. With a foreword by Sir Jadunath Sarkar.* Lucknow : The Upper India Publishing House 1933. xi, 301 S. - Originally Phil. Diss. Lucknow 1932. 2. rev. and corr. ed. Agra : Shiv Lal Agarwal 1954. - About Burhan ul Mulk Sa'adat Khan (1680-1739) and Safdar Jang (1708-1754), Nawabs of Awadh
* Ashirbadi Lal Srivastava (1899-1973): *Shuja-ud-Daulah*. Vol. I (1754-1765). Calcutta : Sarkar Midland Press 1939 - A thesis approved for the degree of doctor of letters by the Agra University in 1938. 2., rev. and corr. ed. Agra : Shiva Lal Agarwala 1961. - Vol. II (1765-1775) Lahore : Minerva 1945. 2. ed. Agra : Agarwal 1974. - About Shuja-ud-Daula (1732-1775), Nawab of Awadh

## வெளி இணைப்புகள்
* Nawabs of Awadh
* THE COURT LIFE UNDER THE NAWABS OF AWADH (1754–1797) 
* ''Roots of North Indian Shi‘ism in Iran and Iraq:Religion and State in Awadh, 1722–1859'', by J. R. I. Cole. University of California Press, 1989.
* HISTORICAL SERIES No. LVI
* Advanced study in the history of modern India, Volume 2, by G. S. Chhabra, Lotus Press, 1 January 2005

பகுப்பு:இந்தியாவின் நவாப்கள்
பகுப்பு:உத்தரப் பிரதேசத்தின் வரலாறு
பகுப்பு:முகலாயப் பேரரசு
பகுப்பு:1772
பகுப்பு:1858
பகுப்பு:சுல்தானகங்கள்

பகுப்பு:உத்தரப் பிரதேசத்தின் வரலாறு 
பகுப்பு:முகலாயப் பேரரசு
பகுப்பு:பிரித்தானியக் கிழக்கிந்தியக் கம்பனி
புர்சா

**புர்சா** (*Bursa*, உதுமானியத் துருக்கி بورسا)  துருக்கியின் பெரிய நகரங்களில் ஒன்றாகும். இது  அனத்தோலியாவின் வடமேற்கில், மர்மரா வலயத்தில் அமைந்துள்ளது. இது துருக்கியின் நான்காவது மக்கள்தொகை மிக்க நகரமாகும். நாட்டின் மிகவும் தொழில்மயமாக்கப்பட்ட பெருநகரப் பகுதிகளில் முதன்மையானதாக விளங்குகின்றது. இது புர்சா மாகாணத்தின் தலைநகரமாகவும் உள்ளது.

புர்சா 1335க்கும் 1363க்கும் இடைப்பட்டக் காலத்தில் உதுமானிய நாட்டின்  முதல் முதன்மைத் தலைநகரமாகவும் இரண்டாவது  பொதுத் தலைநகரமாகவும் இருந்தது.  அக்காலத்தில் இந்த நகரம் *உடாவென்டிகர்* (Hüdavendigar, உதுமானியத் துருக்கி خداوندگار 'கடவுளின் கருணை') என அழைக்கப்பட்டது.  அண்மைக்காலத்தில் *எசி புர்சா* (Yeşil Bursa, 'பசுமை புர்சா' ) என விளிக்கப்பட்டது. நகர்புறத்தில் பரவியுள்ள பூங்காக்களையும் தோட்டங்களையும்  சுற்றியுள்ள பகுதியிலுள்ள வனங்களையும் கருத்தில் கொண்டு  இவ்வாறு அழைக்கப்பட்டது. தொன்மையான உலுடாக் குன்று இதை நோக்கியுள்ளது; அங்குள்ள பனிச்சறுக்கு மகிழ்விடுதி மிகவும் புகழ்பெற்றது.  புர்சாவின் நகர வளர்ச்சி ஒரு ஒழுங்கமைவுடன் நடந்துள்ளது. உதுமானிய சுல்தான்களின் கல்லறைகள் புர்சாவில் உள்ளன.  உதுமானியர் காலத்தில் கட்டப்பட்ட பல கட்டிடங்கள் இன்று முதன்மையான பார்வையிடங்களாக உள்ளன. தவிரவும் இங்கு பல மருத்து நீருற்றுகளும் அருங்காட்சியகங்களும் உள்ளன.

2015இல், புர்சாவின் மக்கள்தொகை 1,854,285 ஆக இருந்தது. புர்சா மாகாணத்தின் மக்கள்தொகை 2,842,000 ஆகும்.

## மேற்கோள்கள்

பகுப்பு:துருக்கியின் நகரங்கள்
பகுப்பு:உலகப் பாரம்பரியக் களங்கள்
யோகின் மா

**யோகேந்திர மோகினி இசுவாசு அல்லது** **யோகின் மா** *(Yogin Ma)* ( வங்க மொழி: যোগীন মা) என மக்களால் வழங்கப்படுபவர், புனித அன்னை சிறீ சாரதா தேவியின் முன்னிலைப் பெண் மாணாக்கியர் (சீடர்) ஆவார். கோலாப் மாவும் இவரும் சிறீ சரளா தேவிக்குத் தொடர்ந்து துணைவர்களாக விளங்கினர். இவர் இராமகிருஷ்ணர் துறவு மடத்தைத் தொடக்கநிலையில் உருவாக்கியபோது பெரும் பங்களிப்பு செய்துள்ளார். இவர் கல்கத்தாவில் உபோதன் இல்லத்தில் புனித அன்னையோடு தங்கியுள்ளார்.  இது சிறீ சாரதா தேவியின் பயனுக்காக சிறீ சாரதானந்தாவால் கட்டப்பட்டதாகும்.

## வாழ்க்கை

### இளமை

### ஆன்மீக விழிப்பு

### பிந்தைய வாழ்க்கை

## மேற்கோள்கள்

## வெளி இணைப்புகள்
* Yogin Ma's House

பகுப்பு:இந்து சமயத் தலைவர்கள்
பகுப்பு:1851 பிறப்புகள்
பகுப்பு:1924 இறப்புகள்
பகுப்பு:இந்தியப் பெண் சமயத் தலைவர்கள்
பகுப்பு:இந்தியப் பெண் கல்வியாளர்கள்
பகுப்பு:வங்காளப் பெண் அறிவியலாளர்கள்
பகுப்பு:இந்தியப் பெண் அறிவியலாளர்கள்
இலீலாவதி சிங்

**இலீலாவதி சிங்** *(Lilavati Singh)* அல்லது  **இலிலிவதி சிங்** *(Lilivati Singh)* (திசம்பர் 14, 1868 – மே 9, 1909)  ஓர் இந்தியக் கல்வியியலாளரும் இலக்கிய, மெய்யியல் பேராசிரியரும் ஆவார். இவர் இலக்னோவில் உள்ள இசபெல்லா தோபர்ன் கல்லூரியில் பேராசிரியராக இருந்தார்.

## இளமையும் கல்வியும்
இவர் கோரக்பூரில் கிறித்தவப் பெற்றோருக்கு "எதெல் இராபயேல்" எனும் ஞானஸ்நானப் பெயருடன் பிறந்தார். இவர் சிறுமியாக இருந்தபோதே மேரி அல்காட்டின் சிறிய பெண்மணி நூலைப் படித்ததை நினைவுகூர்கிறார். இவரும் அப்புதினப் பாத்திரம் போலவருய்தவியில்லாமல் இருந்தமையையும் உணர்ந்துள்ளார்.

இவர் தன் சிறுமியாக இருந்தபோதே தன் இந்தியப் பெயரைப் பயன்படுத்த தொடங்கியுள்ளார்.  இவர் இளம்பெண்ணாக செல்வி தோபர்ன் பள்ளியில் தங்கிப் படித்துள்ளார். இவர் 1895 இல்  அலகாபாத் பல்கலைக்கழகத்தில் ஆங்கில இலக்கியத்தில் இளவல் பட்டம் பெற்றுள்ளார்.இந்நிறுனவனத்தில் இவர்தான் முதலில் பட்டம்பெற்ற பெண்மணி ஆவார்.

## வாழ்க்கைப்பணி

## சொந்த வாழ்க்கை

## மேற்கோள்கள்

பகுப்பு:1868 பிறப்புகள்
பகுப்பு:1909 இறப்புகள்
பகுப்பு:இந்தியப் பெண் கல்வியாளர்கள்
பகுப்பு:இந்தியப் பெண் அறிவியலாளர்கள்
பகுப்பு:உத்தரப் பிரதேசப் பெண் அறிவியலாளர்கள்
மனோரமா தம்புராட்டி

**மனோரமா தம்புராட்டி** *(Manorama Thampuratti)* ஒரு 18 ஆம் நூற்றாண்டுச் சமசுகிருத அறிஞர் ஆவார் இவர் கோட்டக்கல்லைச் சேர்ந்த கிழக்கே கோவிலகத்தைச் சார்ந்தவர். இது கோழிக்கோடு நிலக்கிழார் ஆட்சிப் பிரிவுகளில் ஒன்றாகும்.  இவர் அரசக் குடும்பத்தைச் சேர்ந்தவர் என்பதால் சமற்கிருதத்தில் அறிஞர் ஆனார். அப்போது பெண்கள் எவரும் சமற்கிருதம் படிக்கும் வழக்கம் இல்லை.  இவர் இளமையிலேயே சமற்கிருதத்தில் ஆழ்ந்த புலமை பெற்றதால் இம்மொழியின் சாத்திரங்களையும் அப்போதே பயிலும் வாய்ப்பு பெற்றார்.

இவர் சமற்கிருதத்தில் பல கவிதைகளை இயற்றிக் கேரளாவில் கவிஞராகப் பரவலாக அறியப்பட்டுள்ளார். என்றாலும், சில சுலோகங்களைத் தவிபிவரது பிற கவிதைகள் இப்போது கிடைக்கவில்லை.

இவர் திருவாங்கூர் மகாராசாவாகிய தர்மராஜா சிறீ கார்த்திகா திருநால் பலராமவர்மா (1724–98) காலத்தவர் ஆவார். திப்பு சுல்தான் வடக்கு மலபாரை வென்றதும் இவர் திருவாங்கூரில் தலைமறைவாகினார்ரிவரது தகலைமறைவு காலத்தில் தான் திருவாங்கூர் அரசர் *பாலராம பாரதம்*  எனும் நாடகத்தை இயற்றினார். இதற்கு மனோரமா தம்புராட்டி உரையும் அறிவுரையும் வழங்கியுள்ளார். இந்நிகழ்ச்சி நாடகத்தை முழுமைபெறச் செய்தது. அரசர் கார்த்திகா திருநாளுடனான இவரது கடிதத் தொடர்புகள் வரலாற்றுச் சிறப்பு வாய்ந்தனவாகும்.

## மேற்கோள்கள்

பகுப்பு:சமசுகிருத அறிஞர்கள்
பகுப்பு:இந்தியப் பெண் கல்வியாளர்கள்
பகுப்பு:இந்தியப் பெண் அறிவியலாளர்கள்
பகுப்பு:கேரளப் பெண் அறிவியலாளர்கள்
பகுப்பு:கோழிக்கோடு மாவட்ட மக்கள்
பகுப்பு:கேரளப் பெண் எழுத்தாளர்கள்
அயோத்தி இராச்சியம்

**அயோத்தி இராச்சியம்** (**Oudh State**) இதனை அவத் நாடு என்றும் அழைப்பர். அயோத்தி இராச்சியம், வட இந்தியாவின் தற்கால உத்தர பிரதேசத்தின் வடமேற்கில் அமைந்துள்ளது. அயோத்தி சுல்தானகத்தின் தலைநகரம் முதலில்  பைசாபாத் ஆக இருந்தது. பின்னர் பிரித்தானிய கிழக்கிந்தியக் கம்பனி ஆட்சியின் போது தலைநகரமாக லக்னோ விளங்கியது

## வரலாறு
முகலாயப் பேரரசர் முகமது ஷாவின் ஆட்சி   வீழ்ச்சி அடைந்து கொண்டிருந்த நேரத்தில், 
அயோத்தி பிரதேசத்தின் ஆளுநராக இருந்த *சதாத் அலி கான்*  என்ற *புர்கான் உல் முல்க் சதாத் கான்*  என்பவர் அயோத்திக்கு அருகில் பைசாபாத் நகரத்தை நிறுவி 1722-ஆம் ஆண்டில் அயோத்தி நவாப் ஆனார். அவரும் அவரது 12 வாரிசுகளும் அவத் பகுதியை 1722 முதல் 1859 முடிய அயோத்தி நவாப்புகள்  என்ற பெயரில் 136 ஆண்டுகள் ஆண்டனர்.

அயோத்தி நவாப்புகள் பிரித்தானியர்களின் துணைப்படைத் திட்டத்தை ஏற்றதால், மே, 1816 முதல் பிரித்தானியக் கிழக்கிந்தியக் கம்பெனியின் பாதுகாப்பிற்குட்பட்ட சுதேச சமஸ்தானமாக விளங்கியது.

அயோத்தி நவாப்,  1857 சிப்பாய்க் கிளர்ச்சியையை தனது இராச்சியப் பகுதியில் அடக்க திறனற்று போனார். டல்ஹவுசி பிரபு அறிவித்த அவகாசியிலிக் கொள்கையின் படி,  அயோத்தி நவாப் ஆட்சி செய்வதற்குத் தகுதியற்றவர் எனக் காரணம் காட்டி, 1859ல்  அவத் இராச்சியத்தை, பிரித்தானிய இந்தியாவின் ஆட்சியில் இணைத்தனர்.

## அயோத்தி இராச்சியப் பகுதிகள்
அயோத்தி இராச்சியத்தில், தற்கால உத்தரப் பிரதேச மாவட்டங்களான அம்பேத்கர்நகர், பகராயிச், பலராம்பூர், பாரபங்கி,  பஸ்தி, பைசாபாத், கோண்டா, ஹர்தோய், லக்கிம்பூர், லக்னோ, பிரத்தாப்புகர், ரேபரேலி, சிராவஸ்தி, சுல்தான்பூர்,  சித்தார்த்நகர், உன்னாவு, சீத்தாபூர் மற்றும் கங்கை சமவெளியின் தெற்கு பகுதிகளான கான்பூர், பதேபூர், கௌசாம்பி,  அம்ரேகா மற்றும் அலகாபாத் என 22 மாவட்டங்கள் இருந்தது.

## மக்கள்தொகை பரம்பல்
18ம் நூற்றாண்டில் அயோத்தி இராச்சியத்தின் மக்கள்தொகை 3 மில்லியனாக இருந்தது கணித்துள்ளனர். மக்கள்தொகையில் பெரும்பான்மையினர் இந்துக்களே. சமசுகிருதம் மற்றும் பாரசீக மொழிகள் கலந்த அவதி மொழி பேசப்பட்டது.

## அயோத்தி நவாபுகள்

## இதனையும் காணக்
* அயோத்தி
* அயோத்தி நவாபுகள்
* வங்காள நவாபுகள்
* துணைப்படைத் திட்டம்
* அவகாசியிலிக் கொள்கை

## மேற்கோள்கள்

## வெளி இணைப்புகள்
*Heraldry of Oudh State

பகுப்பு:உத்தரப் பிரதேசத்தின் வரலாறு
பகுப்பு:முகலாயப் பேரரசு
பகுப்பு:பிரித்தானியக் கிழக்கிந்தியக் கம்பனி
பகுப்பு:சுல்தானகங்கள்
பகுப்பு:உத்தரப் பிரதேசத்தில் அரசியல்
சரளா தேவி சாதுராணி

**சரளா தேவி சாதுராணி** '(Sarala Devi Chaudhurani''  (வங்கமொழி:সরলা দেবী চৌধুরানী) (9 செப்டம்பர் 1872 – 1மாகத்து 1945) இந்தியாவில் பாரத் மகளிர் மகாமண்டலம் எனும் முதல் மகளிர் அமைப்பை அலகாபாத்தில் 1910 இல் நிறுவிய பெண்மணியாவார். இதன் முதன்மையான இலக்கு பெண்கல்வியை வளர்த்தெடுப்பதாகும்மிது இலாக்குர், அலகாபாத், தில்லி, கராச்சி, அமிர்தசர்,ஐதராபாத், கான்பூர், பாங்கூரா, அசாரிபாகு, மிட்னாபூர், கொல்கத்தா  ஆகிய இடங்களில்தைந்தியா முழுவதும் உள்ள பெண்களின் நலங்களை மேம்படுத்த பல அலுவலகங்களைத் திறந்தது.

## வாழ்க்கை

### சொந்த வாழ்க்கை
இவர் 1905 இல் இதழியலாறான பண்டித இராம்பூஜ் தத் சவுதரியை (1866–1923) மணந்தார்.

## மேற்கோள்கள்

*Women Activists
*Early Feminists of Colonial India

பகுப்பு:இந்தியப் பெண் அறிவியலாளர்கள்
பகுப்பு:வங்காளப் பெண் அறிவியலாளர்கள்
பகுப்பு:இந்தியப் பெண்ணியவாதிகள்
பகுப்பு:இந்தியப் பெண் கல்வியாளர்கள்
பகுப்பு:1945 இறப்புகள்
பகுப்பு:1872 பிறப்புகள்
பகுப்பு:வங்காள அறிவியலாளர்கள்
பகுப்பு:மேற்கு வங்காள அறிவியலாளர்கள்
அணைவுச் சேர்மங்கள்

**அணைவுச் சேர்மம்** (Coordination Compound) என்பது நிறைவுற்றதாகத் தோற்றமளிக்கும் வெவ்வேறு மூலக்கூறுகளின் சேர்க்கையினால் உருவாகும் சேர்மமாகும். இச்சேர்மமானது தனது தனித்துவத்தை திண்ம நிலையிலும், திரவ நிலையிலும் தக்க வைத்துக் கொள்ளும் தன்மை உடையது. மற்றொரு வகையான வரையறையானது, லூயி அமிலமும், லூயி காரமும் இணைந்து பெறப்படும் சேர்மங்கள் அணைவுச் சேர்மங்கள் எனவும், அவை தாம் பெற்றுள்ள அயனிகளைக் கரைசலில் தருவதில்லை எனவும் கூறுகிறது. அணைவுச்  சேர்மம் என்பது ஒரு மைய உலோக அணுவையும், அதைச் சூழ்ந்துள்ள ஈனிகள் என்றழைக்கப்படும் அலோக அணுக்கள், அல்லது தொகுதிகள் ஆகியவற்றுடன் ஈதல் சகப்பிணைப்பு அல்லது ஈந்திணைப் பிணைப்பினைக் கொண்டுள்ள வேதியியல் அமைப்புகளைக் கொண்டுள்ள வேதிச் சேர்மமாகும்.
## அனணவுச் சேர்மங்களின் தன்மை
ஒரு எதிர்மின் அணைவுச் சேர்மத்தில் ஒரு எதிர்மின் அணைவு அயனியும், ஒரு நேர்மின் எளிய அயனியும் உள்ளன.
ஒரு நேர்மின் அணைவுச் சேர்மத்தில் ஒரு நேர்மின் அணைவு அயனியும், ஒரு எதிர்மின் எளிய அயனியும் உள்ளன.
சில அணைவுச் சேர்மங்களி் நேர்மின் மற்றும் எதிர்மின் அயனிகள் அணைவு அயனிகளாவே உள்ளன

## மேலும் காண்க
* கரிம உலோக வேதியியல்

## மேற்கோள்கள்

## வெளி இணைப்புகள்

*Naming Coordination Compounds
*Transition Metal Complex Colors

பகுப்பு:கனிம வேதியியல்
பகுப்பு:ஒருங்கிணைவு வேதியியல்
பகுப்பு:தாண்டல் உலோகங்கள்
பகுப்பு:ஒருங்கிணைவுச் சேர்மங்கள்
தராவீஹ்

thumb|துனீசியா கைரோவன் பெரிய மசூதியில் தராவீஹ் தொழுகை
[thumb|[சீனக் குடியரசு தாயிபி பெரிய  மசூதியில் தராவீஹ் தொழுகை]]
**தராவீஹ்** (*Tarawih*, ) என்பது சுன்னா இசுலாமியர் ரமலான் எனும் இசுலாமிய மாதத்தில் இரவு நேரத்தில் மேற்கொள்ளும் சிறப்புத் தொழுகை ஆகும்.

## மாறுபட்ட பெயர்கள்
* அக்னீஸ்: சியுமயங் தராவிஹ்
* அல்பேனியன்: நமாஸ் / தராவிஹ் ()
* ஸலாத் தராவிஹ் 
* தராவிஹ் நமாஸி 
* ; ,தராபி நமாஸ் *Terabi Namaz*
* இந்தோனேசிய மொழி, மலாய் மொழி, சாவகம்: *Salat tarawih*, *Solat tarawih*
* பாரசீக மொழி, Dari: 
* செருபோகுரோவாசிய மொழி, போசாங்கி மொழி: Teravih-namaz; Teravija
* 
* 
* 
* 

## பருந்துப்பார்வை
ஹனஃபி (Hanafi) மற்றும் ஷாஃபி (Shafi') இஸ்லாம் மார்க்க அடிப்படையில் தராவீஹ் பிரார்த்தனையானது இரட்டை ரக அத்துகளாக (raka'āt) 08/12/20 என்று மேற்கொள்ளப்படும். ஒவ்வொறு இரட்டை ரக அத்துக்கும் பின்னர் ஒரு இடைவெளி எடுத்தும் பின்னர் ஒவ்வொறு  4(2+2) ரக அத்துக்கும் பின்னர் ஒரு வேண்டுதலுடனும் இத் தொழுகை மேற்கொள்ளப்படும். ஒவ்வொரு ஆண்டிலும்  இஸ்லாமிய காலண்டரின்படி ரமலான் மாதத்தில் மட்டும், இஷா தொழுகைக்குப்பின் இந்த  தராவீஹ் தொழுகை மேற்கொள்ளப்படும். ரமலான் மாதத்திற்கு பிறைச்சந்திரன் தோன்றிய இரவு முதல் தராவீஹ் தொழுகை தொடங்கும். இது ரமலான் மாதம் முழுமையும் நீடிக்கும். சுன்னி முஸ்லிம்களின் நம்பிக்கைப்படி இக்காலத்தில் தராவீஹ் தொழுகை மூலமாக  குர்ஆன் முழுவதையும் "முழுமையான பாராயணம்" செய்து முடிப்பது ஒரு மத அனுட்டானம் ஆகும். ரமலான் மாதத்தில் ஓர் இரவில் திருக்குர் ஆனின் ஓர் அத்தியாயத்தை முடிப்பது விரும்பத்தக்கதாகக் கருதப்படுகிறது. ஆனால், கட்டாயமில்லை

## மேற்கோள்கள்

## வெளி இணைப்புகள்

* Dua during Tarawih and other Ramadhan related information 

பகுப்பு:ரமலான்
விச்துலா ஆறு

**விச்துலா** (*Vistula*, ;  ஒலிப்பு:விஸ்வா;  ) போலந்தின் மிகப் பெரியதும் மிக நீளமானதுமான ஆறு.  இதன் நீளம்  1,022 கி.மீ. (635 மைல்கள்). விச்துலா ஆற்றின் வடிநிலப் பரப்பு 193,960 கி.மீ.2 (74,890 ச மைல்), இதில் 168,868 கி.மீ.2 (65,200 சதுரமைல்) போலந்தில் உள்ளது. இது போலந்தின் நிலப்பரப்பில் 54% ஆகும். மற்ற வடிநிலப்பரப்பு  பெலருஸ், உக்ரைன், சிலோவாக்கியா நாடுகளில் பரந்துள்ளது.

விச்துலா ஆறு தெற்கு போலந்தில் பரனியா கோரா என்றவிடத்தில் உற்பத்தியாகிறது. கடல்மட்டத்திலிருந்து  1,220 மீட்டர்கள் (4,000 அடி) உயரத்தில் சிலேசிய பெஸ்ட்கிட்சில் (மேற்கத்திய கார்பத்தேயக் குன்றுகள்) இவ்விடம் அமைந்துள்ளது. துவக்கத்தில் வெள்ளைச் சிறு விச்துலா (*Biała Wisełka*) எனவும் கருஞ்சிறு விச்துலா (*Czarna Wisełka*) என இரு கிளைகளாக உள்ளது. போலந்தின் பரந்த சமவெளியில் தொடர்ந்து ஓடி பல பெரிய போலிய நகரங்களினினூடே  செல்கிறது. சில முக்கிய நகரங்களாவன: கிராக்கோவ், சன்டோமீர்சு, வார்சாவா, பிளாக், விசுவாவெக், தோருன், பைட்கோசுசு, கதான்ஸ்க். இந்த ஆறு விச்துலா  காயலில் (*Zalew Wiślany*) கலக்கிறது; அல்லது நேராக பால்டிக் கடலின் கதான்ஸ்க் விரிகுடாவில் கலக்கிறது.  இதன் கழிமுகத்தில் பலகிளையாறுகளாகப் பிரிந்துள்ளது.

## மேற்கோள்கள்

## வெளி இணைப்புகள்

* 
* https://www.tandfonline.com/doi/pdf/10.1623/hysj.51.5.799  *History of floods on the River Vistula* (Hydrological Sciences Journal)

பகுப்பு:போலந்து
பகுப்பு:ஐரோப்பிய ஆறுகள்
நோவசிபீர்சுக்

**நோவசிபீர்ஸ்க்** (*Novosibirsk* ) உருசியாவில்  மிகுந்த மக்கள்தொகை உடைய நகரங்களில் மூன்றாவது ஆகும்;  மாஸ்கோவும்  சென்.&nbsp;பீட்டர்ஸ்பேர்க்கும் முந்தியவையாம்.  ஆசிய உருசியாவில் மிகுந்த மக்கள்தொகை கொண்ட நகரமாக விளங்குகின்றது. 2010 கணக்கெடுப்பின்படி இதன் மக்கள்தொகை1,473,754. தவிரவும் இந்நகரம் நோவசிபீர்சுக் மாகாணம் மற்றும் சைபீரிய கூட்டரசு மாவட்டம் ஆகியவற்றின் நிர்வாகத் தலைநகராக விளங்குகின்றது.

நோவசிபீர்சுக் நகரம் சைபீரியாவின் தென்மேற்குப் பகுதியில் ஓபு ஆற்றுப் பள்ளத்தாக்கை அடுத்து ஓபு ஆற்றங்கரையில் அமைந்துள்ளது.   நோவசிபீர்சுக் புனல்மின் நிலையத்திற்காக அணை கட்டப்பட்டு நகரத்தின் அருகே பெரும் நீர்த்தேக்கமாக உள்ளது. இந்த நகரம் பத்து மாவட்டங்களாகப் பிரிக்கப்பட்டுள்ளது. நகரத்தின் பரப்பளவு 502.1 சதுர கி.மீ. (193.9 ச மை) மாஸ்கோவிலிருந்து கிழக்கில் 2,800 கி.மீ (1,700 மை) தொலைவிலும் எக்கத்தரீன்பூர்க்கிலிருந்து  கிழக்கே 1,400 கி.மீ. (870 மை) தொலைவிலும் அமைந்துள்ளது.

நோவசிபீர்சுக் என்ற பெயரை *புதிய சைபீரியா* என மொழியாக்கம் செய்யலாம்.  1893 முதல் 1925 வரை இந்த நகரம் **நோவோனிகோலயெவ்ஸ்க்** என அழைக்கப்பட்டது.

இந்த நகரின் தெற்கே உள்ள உகோக் சமவெளி யுனெஸ்கோவின் உலகப் பாரம்பரியக் களமான  *ஆல்டாய் தங்க மலைகளின்* அங்கமாகும். இங்குள்ள வானிலை ஐரோப்பிய பெருநில வானிலையாகும். மிகவும் கடுமையான குளிரும் பனிப்பொழிவுமான  குளிர்காலமும் வெப்பமான உலர் வேனிற்காலமும் கொண்டது.  வேனிற்கால வெப்பநிலை 20 முதல் 25&nbsp;°C (75&nbsp;°F) வரையும் குளிர்கால வெப்பநிலை -18 முதல் -20&nbsp;°C (0&nbsp;°F) வரையும் நிலவுகிறது; குளிர்காலத்தில்  வெப்பநிலை -40&nbsp;°C (-40&nbsp;°F) வரையும் வேனிற்காலத்தில் வெப்பநிலை 35-40&nbsp;°C (100&nbsp;°F) வரையும் செல்லலாம். மீயுயர் வெப்பநிலைக்கும் மீகுறை வெப்பநிலைக்கும் இடையேயான வேறுபாடு 88&nbsp;°C (158&nbsp;°F). பெரும்பாலும் சூரிய ஒளி காணப்படுகின்றது; சராசரியாக ஆண்டுக்கு 2880 மணிகள் சூரிய ஒளி கிடைக்கின்றது.

இயந்திரங்கள் தயாரிப்பு, உலோகவியல் ஆகியவை முதன்மை தொழில்களாக உள்ளன. நோவசிபீர்சுக் மாநிலப் பல்கலைக்கழகம்  இங்குள்ளது. மற்றும் பல கல்வி நிறுவனங்களும் அறிவியல் ஆய்வகங்களும் அமைந்துள்ளன. நோவசிபீர்சுக்கின் ஓபரா, பாலே புகழ்பெற்றது; பல குழுக்களும் அரங்கங்களும் இங்குள்ளன.

## மேற்கோள்கள்

பகுப்பு:உருசிய நகரங்கள்
பகுப்பு:சோவியத் ஒன்றியம்
பிரேம் சவுத்ரி

**பிரேம் சவுத்ரி** (*Prem Chowdhry*) ஓர் இந்தியச் சமூக அறிவியலாளரும் வரலாற்றாளரும் ஆவார். இவர் புதுதில்லியில் உள்ள இந்திய வரலாற்று ஆராய்ச்சி மன்றத்தின் முதுநிலைக் கல்வியியல் ஆய்வுறுப்பினர் ஆவார். இவர் ஒரு பெண்ணியவாதி ஆவார். குடும்ப ஏற்பாட்டு திருமணங்களை மறுக்கும் இணைகள் மீதான வன்முறையைத் தாக்குபவர்.

இவர் பாலின ஆய்வறிஞர்; அரசியல் பொருளியலில் வல்லுனர்; இந்திய நாட்டின் ஆரியானா மாநிலச் சமூக வரலாற்று அறிஞர். ] இவர் அர்த்துவாரி லாலின் மகள் ஆவார். இவர் பெயர்பெற்ர கல்வியாளரும் ஆரியானா மாநில இந்தியத் தேசியப் பேராயக் கட்சி சட்டமன்ற உறுப்பினரும் ஆவார்.

## தொழில்முறை சாதனைகள்
இவர் மகளிர் ஆய்வு மையத்தின் வாழ்நாள் உறுப்பினர்.  இவர் இந்திய சமூக அறிவியல் ஆராய்ச்சி மன்றம் நடத்தும் புதுதில்லியில் உள்ள தற்காலவியல் ஆய்வு மையத்தில் பணிபுரிந்துள்ளார்; அப்போது இவர் ஜவகர்லால் நேரு அருங்காட்சியகம், நூலகப் பிரிவில் இருந்தார்.

இவர் ஜவகர்லால் நேரு ப்ல்கலைக்கழகத்தின் முன்னாள் மானவர் ஆவார்; இவர் இந்தியப் பல்கலைக்கழக நல்கைக் குழுவின் தொழில்முறை ஆய்வுறுப்பினர் ஆவார்.

## கலை வாழ்க்கை
இவர் தானே பயின்று வளர்ந்த ஓவியராவார். இவரது ஓவியங்கள் இந்தியத் தேசிய கலையரங்கிலும் இலலித் கலைக் கல்விகழகத்திலும் உள்ளன. பின்னது இந்தியத் தேசிய நுண்கலைக் கல்விக்கழகம் ஆகும். இவர் 1970 இல் இருந்தே தன் ஓவியங்களைக் காட்சிப்ப்டுத்தி வருகிறார். இவை இந்தியாவில் பெண்களின் நிலையைப் படம்பிடிக்கின்றன.

## பணிகள்

### நூல்கள்
* 
* 
* 
* 
* 
* 
* 
* 
## மேற்கோள்கள்

## வெளி இணைப்புகள்
* Prem Chowdhry – Economic and Political Weekly
* ICHR Website
* Centre for Women’s Development Studies Website

பகுப்பு:1944 பிறப்புகள்
பகுப்பு:வாழும் மக்கள்
பகுப்பு:இந்தியப் பெண்ணியவாதிகள்
பகுப்பு:இந்திய வரலாற்றாளர்கள்
பகுப்பு:அரியானா மாநில சட்டமன்ற உறுப்பினர்கள்
பகுப்பு:இந்தியப் பெண் ஓவியர்கள்
பகுப்பு:அரியானா இந்திய தேசிய காங்கிரசு அரசியல்வாதிகள்
பகுப்பு:இந்தியப் பெண் அறிவியலாளர்கள்
பகுப்பு:இந்தியப் பெண் சமூக அறிவியலாளர்கள்
பகுப்பு:இந்தியப் பெண் கல்வியாளர்கள்
பகுப்பு:இந்தியப் பெண் அரசியல் எழுத்தாளர்கள்
பகுப்பு:அரியானா பெண் அறிவியலாளர்கள்
பகுப்பு:அரியானா சட்டமன்ற பெண் உறுப்பினர்கள்